Un cioban și-a abandonat oile și caprele în fața primăriei, pentru că nu a primit o bucată de pășune: "Nu am ce să le mai dau de mâncare"
Situație neobișnuită în comuna Prisăcani, județul Iași, unde primarul Ghiorghe Stanciu s-a trezit cu o stână de aproximativ 115 oi și capre în fața primăriei. Viorel Petrișor Tofan, un cioban de 35 de ani, acuză autoritățile locale că nu i-au oferit o bucată de pășune unde să își hrănească animalele, ceea ce l-a determinat să ia măsuri extreme.